
Ministru kabineta sēdes protokollēmums

Rīkojuma projekts "Par apropriācijas palielināšanu un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Noteikt, ka Augšdaugavas novada pašvaldība un Dobeles novada pašvaldība nenodrošina līdzfinansējumu par 2023. gada augusta dabas stihijas laikā radīto postījumu novēršanu pašvaldību īpašumā vai valdījumā esošajiem infrastruktūras objektiem, tai skaitā par atkritumu apsaimniekošanas izdevumu segšanu, saskaņā ar Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 47. punktu, kas paredz lielu stihisku nelaimju gadījumā, ja radīto zaudējumu apmērs pārsniedz divus procentus no pašvaldības plānotajiem budžeta izdevumiem kārtējā gadā, Ministru kabinets var pieņemt lēmumu par citiem līdzekļu piešķiršanas nosacījumiem. Noteikt, ka Augšdaugavas novada pašvaldība un Dobeles novada pašvaldība nodrošina līdzfinansējumu 10 procentu apmērā par 2023. gada augusta dabas stihijas rezultātā sniegto atbalsu iedzīvotājiem mājokļu atjaunošanai (jumtu un logu atjaunošanai), saskaņā ar Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 47.1 punktu, kas paredz lielu stihisku nelaimju gadījumā, ja radīto zaudējumu apmērs pārsniedz divus procentus no pašvaldības plānotajiem budžeta izdevumiem kārtējā gadā, Ministru kabinets var pieņemt lēmumu par citu pašvaldības līdzfinansējuma apmēru - ne mazāk kā 10 procentu apmērā.
· 4. Noteikt, ka Tukuma novada pašvaldības pieprasījums 2023. gada augustā dabas stihijas laikā radīto postījumu novēršanai Jaunpils pils, Jaunpils, Jaunpils pagastā, Tukuma novadā jumta seguma atjaunošanai no valsts budžeta programmas 02.00.00 "Līdzekļi neparedzētiem gadījumiem",  atbilstoši normatīvo aktu prasībām, izskatīšanai Ministru kabinetā tiks virzīts 2024. gadā.

